Det var højst sandsynligt en spøgelsesbilist, der var årsag til at seks personer kom til skade - heraf en alvorligt - torsdag aften.

Uheldet skete på motorvejen ved Vangen syd for Frederikshavn, oplyser politiet. Her var en bil på en eller anden måde kommet på tværs eller kørt i den forkerte retning. - Vi ved ikke, om der var tale om en spøgelsesbilist eller én der ville foretage en U-vending, siger vagtchefen hos Nordjyllands Politi. Uheldet skete kort før klokken 18 og to timer senere var motorvejen fortsat afspærret i begge retninger. /ritzau/